b'\n_START_ARTICLE_\nSheriff\n_START_SECTION_\nAustralia\n_START_PARAGRAPH_\nI Australia ble sheriffembetet innf\xc3\xb8rt i 1824. Innholdet i embetet varierer mellom delstatene, og har ogs\xc3\xa5 endret seg over tid. Tidligere var oppgavene \xc3\xa5 fullbyrde rettskraftige dommer, lede likskuer, transportere fanger, styre fengslene og \xc3\xa5 s\xc3\xb8rge for at det fantes en b\xc3\xb8ddel som kunne utf\xc3\xb8re henrettelser. Etterhvert har de fleste av oppgavene blitt fordelt p\xc3\xa5 andre, og sheriffens hovedoppgave er \xc3\xa5 s\xc3\xb8rge for at sivilrettslige dommer blir fullbyrdet og at rettegangsb\xc3\xb8ter blir inndrevet, herunder \xc3\xa5 inndrive dette gjennom tvangssalg, samt \xc3\xa5 st\xc3\xa5 for sikkerheten under rettsforhandlinger og bestyre jurysystemet.\n_START_SECTION_\nCanada\n_START_PARAGRAPH_\nI en del jurisdiksjoner i Canada, p\xc3\xa5 provinsniv\xc3\xa5 og lavere, har man sheriffer som s\xc3\xb8rger for sikkerhet under rettsforhandlinger, transport av domfelte, forkynnelse av rettspapirer og fullbyrdelse av sivilrettslige dommer. Sheriffene er i canadisk straffelov definert som Peace Officers, og har i mange tilfeller politimyndighet. P\xc3\xa5 steder hvor man ikke har en sheriffmyndighet er det provinspolitiet eller Royal Canadian Mounted Police som utf\xc3\xb8rer oppgavene.\n_START_SECTION_\nIndia\n_START_PARAGRAPH_\nTre indiske byer \xe2\x80\x93 Mumbai, Chennai og Kolkota \xe2\x80\x93 har sheriffmyndigheter. Embetet er upolitisk og uten spesielle fullmakter. Sheriffene presederer ved visse offisielle funksjoner, og \xc3\xb8nsker utenlandske dignit\xc3\xa6rer velkommen. I protokollisten er posten nummer to etter borgermesteren.\n_START_SECTION_\nEngland\n_START_PARAGRAPH_\nSe High Sheriff.\n_START_SECTION_\nSheriff og marshal\n_START_PARAGRAPH_\nI forholdet mellom marshal og sheriff gjelder f\xc3\xb8lgende:_NEWLINE_Marshal (eller city marshal) er en av bystyret eller magistraten (dommeren) utnevnt person for \xc3\xa5 v\xc3\xa6re lovens ut\xc3\xb8vende makt i en by. Hans jurisdiksjon er innenfor bygrensen, men han kan forf\xc3\xb8lge en lovbryter for p\xc3\xa5gripelse hvorsomhelst. Har som oftest en eller ingen deptuty marshal._NEWLINE_Dog kan en marshal utnevne midlertidige assistenter som ut\xc3\xb8ver embetet kollektivt sammen med marshalen, det kalles en posse. Det finnes b\xc3\xa5de marshal\xe2\x80\x99s posse og sheriff\xc2\xb4s posse._NEWLINE_Disse brukes til p\xc3\xa5gripelse av mistenkte og r\xc3\xb8mlinger, samt vaktoppdrag._NEWLINE_En annen type rettsh\xc3\xa5ndhever er bykonstabelen (town constable) som til forskjell fra marshal ikke tar h\xc3\xa5nd om andre lovbrudd enn forseelser (misdemeanors) og tredjegrads-forbrytelser (third degree felonies), som er slikt som h\xc3\xa6rverk, fortkj\xc3\xb8ring og lignende._NEWLINE_En marshal er underordnet en sheriff, det er ogs\xc3\xa5 bykonstabelen, men de andre politimyndighetene har s\xc3\xa5kalte \xc2\xabfulle fullmakter\xc2\xbb, noe som inneb\xc3\xa6rer at de ikke er underordnet politimyndigheter som omfatter de lokale politimyndighetenes  omr\xc3\xa5der. Det inneb\xc3\xa6rer at en delstatspoliti (state police) ikke har kommandomyndighet over en sheriff (eller bypoliti, police department). Dog har disse instansene jurisdiksjon over visse typer lovbrudd i de lokale politimyndighetenes omr\xc3\xa5der.'